-Εσύ τι θα ήθελες; -Τη ζωή μου πίσω.
ΣΤΟ ΠΡΟΗΓΟΥΜΕΝΟ ΕΠΕΙΣΟΔΙΟ
Η Γερμανία θέλει να αγοράσει το γαλλικό μισό,
εν αγνοία της Manticore Γαλλίας.
Τώρα, έχουμε μια ευκαιρία.
[Γαλλικά] Θα σκοτώνω τους πράκτορές σου, μέχρι να επιστρέψεις ό, τι έκλεψες.
Αυτοσχεδίασε, μπαμπά. Μπλόφαρε.
[Γαλλικά] Ο Γερμανός πράκτορας σε εξαπάτησε.
Σταμάτα την επίθεση.
Ο Ματέο πιστεύει ότι λέει αλήθεια.
[Ιταλικά] Εγώ όχι.
Ντιάνα. Εμείς είμαστε οι καλοί.
Να το θυμάσαι πάντα αυτό.
ΟΚΤΩ ΧΡΟΝΙΑ ΝΩΡΙΤΕΡΑ
ΚΕΝΤΡΙΚΑ ΓΡΑΦΕΙΑ ΑΕΡΟΠΟΡΙΚΗΣ ΕΤΑΙΡΕΙΑΣ OKYS JET
Τώρα, ξέρεις ότι δεν ήταν ατύχημα.
Ποιος είσαι; Τι θες;
Η σωστή ερώτηση είναι
"Μπορώ να αποκρυπτογραφήσω τα αρχεία που έκλεψα;"
Η απάντηση είναι "Όχι".
Εκτός αν έχεις αυτό.
Θα βρεις ένα όνομα.
Μετά, θα ανακαλύψεις για ποιους όντως δουλεύει.
-Είσαι των μυστικών υπηρεσιών; -Όχι.
Αλλά αυτοί έριξαν την πτήση ΟΤ9732 και σκότωσαν τους γονείς σου.
Τώρα ξέρεις και έχεις αποδείξεις.
Τι θα κάνεις;
Θα πας στην αστυνομία;
Θα κάνεις καταγγελία ελπίζοντας για δίκαιη δίκη;
Πόσα χρόνια θα περάσουν;
Ποια λες να είναι η κατάληξη, Ντιάνα;
-Εγώ δεν θα σταματήσω. -Δεν θέλω να σταματήσεις.
Αλλά η δικαιοσύνη που αποζητάς δεν υπάρχει.
Αυτοί που έχουν εξουσία χειραγωγούν τις ζωές μας.
Εμείς είμαστε απλά πιόνια.
Υπάρχουν, όμως, κάποιοι που κουράστηκαν και αποφάσισαν να τους χαλάσουν το πάρτι.
Εσύ πολεμάς το σύστημα, αλλά εμείς είμαστε πιο φιλόδοξοι.
Θέλουμε να το αντικαταστήσουμε.
Ποιοι είστε εσείς;
Η αλήθεια.
Σου έστειλα μια διεύθυνση. Να είσαι εκεί αύριο στις 9:00 π. μ.
CITADEL ΝΤΙΑΝΑ
Επιλεχθήκατε από την οργάνωση ως υποψήφιοι για ένταξη.
Η εκπαίδευσή σας αρχίζει σήμερα.
Στο τέλος αυτής της περιόδου,
όσοι έχουν δείξει την αξία τους θα αναλάβουν υπηρεσία.
Ο μισθός σας θα είναι ασυναγώνιστος.
Αν βρίσκεστε εδώ, όμως, δεν είναι για τα χρήματα.
Είναι επειδή δεν ανέχεστε την αδικία.
Οι αποκαλούμενες καλύτερες δημοκρατίες του πλανήτη
έχουν αποδειχθεί αδύναμες, διεφθαρμένες,
και βρίσκονται στο έλεος ισχυρών ομάδων,
που τροφοδοτούν την ανισότητα παντού.
Για κάθε πόλεμο,
κάθε βομβαρδισμό, κάθε λιμό, υπάρχει ένα σύστημα που τον θέλησε
κι ένας επίσημος φορέας που τον υποστήριξε.
Αυτά φτιαχτήκαμε για να πολεμήσουμε.
Θέλω να είμαι σαφής, πάντως.
Υπάρχει ένας εχθρός που πρέπει να προσέχουμε ιδιαίτερα,
μια μυστική οργάνωση εξίσου μεγάλη μ' εμάς,
με ένα προσωπείο προοδευτικού αλτρουισμού.
Αλλά έχουμε ένα πλεονέκτημα.
Ξέρουμε γι' αυτούς, ενώ εκείνοι δεν ξέρουν για μας.
Και έτσι πρέπει να παραμείνει.
Μη μιλάτε σε κανέναν.
Μην εμπιστεύεστε κανέναν.
Αλλιώς, να 'στε βέβαιοι ότι θα το μάθουμε.
Ονομάζονται Manticore.
Αφεντικό είναι ο Ματέο, ο υπεύθυνος στρατολόγησης.
Ανέφερε τους Ζάνι;
Όχι. Είπε μόνο τα βασικά. Δεν μπόρεσα να δω και πολλά.
Είναι καλά οργανωμένοι. Τεράστιες εγκαταστάσεις.
Τι επιδιώκουν;
Να ανατρέψουν το σύστημα
και να ελέγξουν την ανθρωπότητα.
Γιατί δεν μου είχες πει γι' αυτόν;
Ορισμένα πράγματα δεν μπορώ να σου τα εξηγήσω.
Θα ήθελα, αλλά δεν γίνεται.
Αν δεν μπορείς να εμπιστευτείς την αδερφή σου, τότε ποιον;
Εντάξει, δίκιο έχεις.
Θέλω μόνο να σε βοηθήσω.
Το ξέρω.
Αλλά δεν μπορείς.
Δεν είναι κατάλληλη στιγμή για επισκέψεις.
Αδερφή μου είναι.
Και τι θα κάνεις; Θα τη ναρκώνεις κάθε νύχτα;
Θα έχω επισκέπτες κάθε νύχτα;
Μείνε ήσυχη, Τζιάντα. Θα τα βολέψω.
Είσαι σίγουρος;
Θα πρέπει να το διασταυρώσω.
Η κατάσταση είναι ήδη περίπλοκη.
-Ώστε δεν σε πείθει ο συλλογισμός μου; -Όχι.
Με πείθει. Το παραδέχομαι.
Μετά από αυτό που έγινε, δεν έχω την πολυτέλεια για νέα ρίσκα.
Τι συνέβη;
Χάσαμε 12 πράκτορες και κινδυνέψαμε να κατεβάσουμε ρολά.
Κάθισε.
Ο πατέρας σου είναι πολύ φορτισμένος. Λογικό είναι.
Αλλά ξέρει πως αποφύγαμε την καταστροφή χάρη σε σένα.
Έκανα αυτό που πρότεινες. Έριξα το φταίξιμο στη Γερμανία.
Είχες δίκιο, υπήρχε Γερμανός πράκτορας στην περιοχή μας.
Η Σεσίλ συνειδητοποίησε ότι ο Κλάιν παίζει βρόμικα
και του έδωσε τελεσίγραφο.
Παραδοχή ενοχής και συντεταγμένες του Βέμπερ.
Προφανώς, αρνήθηκε.
Έκοψε κάθε επικοινωνία.
Ο ένας συνεταίρος στρέφεται εναντίον του άλλου.
Είναι ευκαιρία.
-Πρέπει να την αξιοποιήσουμε. -Συμφωνώ.
Ευτυχώς που παραμένω επικεφαλής της οργάνωσης.
Η αποκατάσταση της συμμαχίας με τη Σεσίλ
είναι η σωστή κίνηση.
-Μετά το χθεσινό λουτρό αίματος; -Αυτό δικαιώνει το σκεπτικό μου.
Η Σεσίλ είναι πιο επικίνδυνη. Πρέπει να την έχουμε από κοντά.
Ο Βέμπερ μπορεί να έχει το γερμανικό μισό του όπλου.
Αν βρίσκαμε και τα δύο...
Δεν θα τα χρησιμοποιούσαμε κατά των εταίρων μας.
Εσύ θέλεις πόλεμο, Εντοάρντο. Εγώ όχι.
Πρέπει να βρούμε το γαλλικό μισό
και να το επιστρέψουμε στη Σεσίλ ως κλάδο ελαίας.
Αλλά ο Βέμπερ πρέπει να πιαστεί ζωντανός, για να μας πει τι έγινε στο Λουγκάνο.
Ώρα να λυθούν κάποιες απορίες.
Τι έχεις;
Δεν θα 'ναι εύκολο να πιάσουμε τον Βέμπερ.
Ενεργοποίησα ήδη τις επαφές μας.
Εντοπίστηκε κοντά στο Τράπανι.
-Στην περιοχή που ελέγχουν οι Τρινγκάλι; -Όχι μόνο αυτοί.
Η πληροφορία ήρθε από μια αντίπαλη οικογένεια, τους Μανιάνο.
Μάλλον έμαθαν ότι έχουμε κόψει από τους Τρινγκάλι
-κι είπαν να τραβήξουν την προσοχή μας. -Ακριβώς.
Θα αποκαλύψουν την τοποθεσία του Βέμπερ, αλλά μόνο σε μέλος της οικογένειας.
Θα πας εσύ.
Χάρη σε σένα μείναμε στο παιχνίδι.
Η ανταμοιβή είναι ραντεβού με τη Μαφία;
Ας μας πουν τι ξέρουν. Δεν τους παίρνει να προβάλλουν απαιτήσεις.
Θέλουν πραγματικά να μας γνωρίσουν, Τζούλια.
[Αγγλικά] Τότε, πήγαινε εσύ.
Μαμά.
Ο μπαμπάς έχει δίκιο.
Θα πάω.
Ωραία. Φεύγεις σήμερα.
Ο Κλάιν θα οργανώνει την απαγκίστρωση. Ας τον προλάβουμε.
Φαντάζομαι ότι δεν θα πάω μόνος.
Θέλουμε έναν κορυφαίο πράκτορα.
Ποιον θα στείλεις μαζί μου;
Ακούω προτάσεις.
ΠΑΡΟΥΣΙΑΣΟΥ ΑΜΕΣΩΣ
Ναι.
Καλά. Στείλε μου τα στοιχεία και θα πάω.
Καλημέρα.
Συγγνώμη, δεν ήθελα να σε ξυπνήσω.
Πώς πήγα στο κρεβάτι; Δεν θυμάμαι τίποτα.
Χθες βράδυ έπεσες ξερή.
Μιλούσαμε στο αυτοκίνητο.
Ναι. Δεν ένιωθες καλά. Το θυμάσαι;
-Όχι. -Εννοείται.
Ήσουν τελείως λιώμα.
Όχι, θα το θυμόμουν. Τι μου συνέβη;
Γυρίσαμε σπίτι, έπεσες πτώμα, και σε έβαλα για ύπνο.
Μαλακίες, ως συνήθως.
Θύμωσες που δεν σου είπα ότι βλέπω κάποιον;
-Δεν καταλαβαίνω. -Αηδίες.
Και το χειρότερο είναι ότι νομίζεις πως θα το χάψω.
Τουλάχιστον μη με υποτιμάς. Πάψε.
Εδώ και χρόνια χάνεσαι και ξαναεμφανίζεσαι σαν φάντασμα.
Σκεφτόμουν ότι ίσως έμπλεξες με λάθος ανθρώπους.
Ποια είσαι, τελικά;
Δεν σε αναγνωρίζω πια.
Ήθελες να φύγω από τη ζωή σου;
-Όχι. -Το πέτυχες.
Σάρα.
Μπορούμε να το κουβεντιάσουμε;
Περίμενε, σε παρακαλώ.
Μη με ξαναψάξεις ποτέ.
ΠΑΡΟΥΣΙΑΣΟΥ ΣΤΟ ΑΕΡΟΔΡΟΜΙΟ 8:00 Π. Μ.
ΟΚΤΩ ΧΡΟΝΙΑ ΝΩΡΙΤΕΡΑ
ΚΡΥΠΤΟΓΡΑΦΗΜΕΝΗ ΣΥΝΔΕΣΗ
Τι συμβαίνει;
Γεια.
Μόλις πήρα προαγωγή σε πράκτορα.
Ωραία. Ολοκλήρωσες την εκπαίδευση και αναλαμβάνεις ήδη δράση. Έξοχα.
Αυτό ήθελα να σου πω.
Με κάλεσαν για κάποια επείγουσα αποστολή.
Και...
Δεν ξέρω, το κλίμα στο αρχηγείο ήταν κάπως παράξενο σήμερα.
Κάτι μεγάλο δείχνει να 'ναι στα σκαριά.
Ξέρω μόνο ότι επικεφαλής θα είναι ο Ενρίκο Ζάνι,
καθώς και πού θα πραγματοποιηθεί.
Να είσαι σε ετοιμότητα. Στείλε τη διεύθυνση.
Θα κινηθούμε εναντίον τους.
Καλά. Εγώ τι πρέπει να κάνω;
Τώρα είσαι πράκτορας της Manticore. Φέρσου ανάλογα.
Εντάξει.
Γεια.
Ενρίκο, φτάνουμε σε τέσσερα λεπτά.
Είμαστε έτοιμοι.
Δεν έχουμε ενημερωθεί.
-Κάτι που πρέπει να ξέρουμε; -Θα κάνουμε μια παράδοση.
Εντάξει. Και;
Εσείς θα προσέχετε τα νώτα μας.
Ματέο, κάποιος μάς έκοψε τον δρόμο.
-Ποιος είναι; -Δεν ξέρω.
Ένα θωρακισμένο όχημα με τηλεχειριζόμενο όπλο.
Ετοιμαστείτε.
Γι' αυτό εκπαιδευτήκαμε.
Όλοι έξω από τα οχήματα!
Πάμε!
308, προστάτεψε το φορτίο πίσω!
ΠΡΟΕΙΔΟΠΟΙΗΣΗ ΕΞΟΝΤΩΣΗ
ΑΠΟΡΡΙΨΗ ΣΤΟΧΟΥ
-308, μείνε με το φορτίο. -Έγινε.
Ο εχθρός εξουδετερώθηκε.
Θα σας σταματήσουμε.
Ματέο. Η Citadel ήταν. Μας πήραν χαμπάρι.
Δεν ξέρω πώς μας εντόπισαν, αλλά πρέπει να προχωρήσετε γρήγορα.
-Μπορεί να επιτεθούν ξανά. -Ελήφθη.
401, είναι εντάξει το φορτίο;
-Άθικτο. -Έλα δω.
Έρχεται μια ομάδα για να βάλει μια τάξη εδώ. Περιμένετέ την.
Τι κάνεις εδώ;
Η Σικελία είναι όμορφη αυτήν την εποχή.
Και λοιπόν;
Οι Μανιάνο θέλουν έναν από την οικογένεια.
Θα μου πουν πού είναι ο Βέμπερ, κι εσύ θα πας να τον πιάσεις.
Εντάξει.
Υπάρχει μια μικρή λεπτομέρεια. Πρέπει να τον πιάσω ζωντανό.
Κάθε αποστολή έχει περιθώριο λάθους.
Θα πρέπει να φανεί αναπόφευκτο.
-Και θα πρέπει να το αποδείξω στον Ματέο. -Κάτι θα σκεφτούμε. Είμαι βέβαιος.
Εσύ δεν έχεις πρόβλημα.
Αν τον φέρουμε ζωντανό, θα με κατονομάσει.
Όμως, εμείς έχουμε μια συμφωνία.
Ντιάνα, σκέφτεσαι το χειρότερο σενάριο. Έχεις μάθει να μην εμπιστεύεσαι κανέναν.
Μπορείς να αλλάξεις για μία μέρα;
Σήμερα πρέπει να συνεργαστούμε.
Αν είσαι έτσι, μου προκαλείς νευρικότητα.
-Νευρικότητα; -Μεγάλη.
Μπορώ και πολύ χειρότερα.
ΤΡΑΠΑΝΙ, ΣΙΚΕΛΙΑ
Κύριε Ζάνι.
Καλώς ήρθατε.
Να σας προσφέρω ένα ποτό; Ένα ποτήρι σαμπάνια;
Όχι τώρα, ευχαριστώ.
Καλώς. Καθίστε, παρακαλώ.
Λοιπόν...
Επικοινωνήσαμε μαζί σας μόλις μάθαμε για έναν ξένο στην περιοχή μας.
Καταλαβαίνετε.
Ούτε κουνούπι δεν πετά χωρίς να το μάθουμε εμείς.
Ή οι Τρινγκάλι.
Απ' όσο ξέρω, η περιοχή ήταν υπό τον έλεγχό τους.
Ακριβώς. "Ήταν".
Με όλο τον σεβασμό,
οι Τρινγκάλι συμβολίζουν την παλιά Σικελία.
Δεν ανακάλυψαν αυτοί την ακριβή τοποθεσία του ανθρώπου σας.
Την οποία δεν μου έχετε δώσει ακόμη.
Ζήτησα να σας συναντήσω προσωπικά,
για να σας πω ότι είμαι πλήρως στη διάθεσή σας.
Για οποιαδήποτε ανάγκη σας.
Καλύπτουμε μόνοι μας όλες μας τις ανάγκες.
Ασφαλώς.
Απλώς θα θέλαμε να αρχίσετε να συνεργάζεστε αποκλειστικά μαζί μας,
σε μόνιμη βάση.
Ξέρετε, η φιλοδοξία
είναι ένα γνώρισμα που εκτιμώ πολύ,
όπως και η ευθύτητα.
Ενημέρωσα τους άντρες μου να ανοίξουν δίαυλο επικοινωνίας μαζί σας.
Και να αποσύρουν τους σκοπευτές.
Αστειεύομαι.
Αν θέλετε να κάνουμε εκείνη την πρόποση...
Βεβαίως.
Λοιπόν, πού είναι ο Βέμπερ;
Ήταν σε ένα εγκαταλελειμμένο κτίριο.
Στην Τζιμπελίνα.
Την πόλη-φάντασμα;
ΒΙΟΜΕΤΡΙΚΗ ΣΑΡΩΣΗ
ΕΙΔΟΠΟΙΗΣΗ ΝΤΙΑΝΑ
Δεν είχε το όπλο
Εναλλακτικό πλάνο
-Ήταν απαραίτητο αυτό; -Ακολουθώ πιστά το σχέδιο.
Λες να πετύχει;
Αυτά τα κάνω από 11 ετών.
Ωραία παιδική ηλικία.
Καταλαβαίνω, αλλά η διαταγή ήταν να συλληφθεί ζωντανός.
Προτιμούσες να πεθάνω εγώ;
Ασφαλώς όχι.
Σου στέλνω ένα βίντεο.
Δες και μόνος σου.
Πώς ήξερε ο Βέμπερ πού έμενες;
Από τον Μανιάνο, φυσικά.
Ή κάποιον από τους Τρινγκάλι.
-Ως αντίποινα που χάλασε η συνεργασία. -Είναι πιθανό.
Δεν ήταν ο Μανιάνο.
Ο Βέμπερ χάκαρε το τηλέφωνό του και άκουσε τη συνομιλία μας.
-Είσαι καλά; -Ούτε γρατζουνιά.
Ευτυχώς, με προστάτευε η 308. Μου έσωσε τη ζωή.
Αλλά δεν βρήκες τα δύο μισά του όπλου;
Δεν τα είχε πάνω του.
Μάλλον τα έστειλε στη Γερμανία.
Επικοινώνησε μαζί μου μόλις γυρίσεις.
Τα συγχαρητήριά μου στην πράκτορα.
-Το πίστεψε. -Έπρεπε να τον πιάσουμε ζωντανό
και να πάρουμε το όπλο. Ο Ματέο δεν θα πει "αποστολή εξετελέσθη".
Χαλάρωσε, πάντως.
Ο πατέρας μου αρχίζει να με ακούει.
Σύντομα, θα σε βγάλω από την οργάνωση.
Αν το θες ακόμα.
Ναι, αυτό θέλω.
Τα λέμε στο αεροδρόμιο.
Όχι, απόψε θα σε δω στο εστιατόριο του ξενοδοχείου.
Θα φύγουμε αύριο.
Γιατί;
Επειδή είμαστε στη Σικελία,
έχει το καλύτερο φαγητό στον κόσμο, τη θάλασσα,
και είμαστε πτώματα.
Εσύ μπορεί να έχεις συνηθίσει να ρισκάρεις τη ζωή σου κάθε μέρα, εγώ όμως όχι.
Και συγγνώμη, αλλά μέχρι αποδείξεως του εναντίου, παραμένω αφεντικό.
Θα μείνουμε.
ΕΠΑΦΕΣ
ΟΚΤΩ ΧΡΟΝΙΑ ΝΩΡΙΤΕΡΑ
-Σάρα, είσαι καλά; -Εσύ καλά είσαι; Πέντε φορές έχεις πάρει.
Ναι, δεν απαντούσες.
Συγγνώμη, ήμουν στον γιατρό.
Είπαν ότι έφτασε η ώρα. Ανά πάσα στιγμή μπορεί να γεννήσω.
Είσαι στο νοσοκομείο. Θα μείνεις εκεί, έτσι;
Ήρθαμε σπίτι να πάρω την τσάντα μου. Θα ξαναφύγουμε σύντομα.
Όχι, Σάρα.
-Τι όχι; -Εννοώ ότι...
Περίμενέ με εκεί.
Θα περάσω να σε πάρω. Μην ανησυχείς.
Αλλά περίμενέ με εκεί.
-Είσαι εντάξει; -Ναι, Σάρα. Όλα καλά.
Απλώς...
Τι συμβαίνει; Τι θόρυβος είναι αυτός;
Ντιάνα, τι συμβαίνει;
Ο συνδρομητής που καλείτε δεν είναι διαθέσιμος.
Ζωντανές εικόνες έρχονται από την Πλατεία Ντουόμο.
Ήξερα ότι σχεδίαζαν κάτι μεγάλο, αλλά αυτό δεν το περίμενα.
Να ξαναπούμε ότι, λίγο πριν, είχαμε βίαιη έκρηξη στο Ντουόμο του Μιλάνου.
Έπρεπε να το 'χα αποτρέψει.
-Έκανες ό, τι μπορούσες. -Ήταν ανώφελο.
Πώς μπορώ να γυρίσω εκεί;
Και να παριστάνω ότι είμαι σαν αυτούς; Πώς;
-Μπορείς. -Όχι, θέλω να σταματήσω.
-Όχι, Ντιάνα. Άκουσέ με... -Βγάλε με από κει.
-Κάνε λίγο κουράγιο ακόμα. -Όχι.
Ντιάνα. Ο Διευθυντής Τεχνολογίας μας
αναπτύσσει ένα νέο όπλο που μπορεί να εντοπίσει όλους τους πράκτορές τους.
Ξέρεις τι σημαίνει αυτό;
Θα τους διαλύσουμε με ένα χτύπημα.
-Πότε θα είναι έτοιμο; -Σύντομα.
Έως τότε, πρέπει να κάνεις κουράγιο.
Είσαι τα μάτια μας μέσα στη Manticore.
Δεν θέλουμε να προκαλέσουν άλλο μακελειό.
Πρέπει να μάθουμε γιατί το έκαναν.
Μια τόσο καταστροφική επίθεση.
Για να αποσπάσουν την προσοχή από κάτι άλλο.
Προσπάθησε να μάθεις τι.
Ντιάνα.
Δεν είσαι μόνη σου. Είμαστε κι εμείς μαζί σου.
Στην υγειά σου.
Μακάρι σύντομα να μην έχεις άλλες αποστολές.
Σε ζηλεύω λιγάκι.
Γιατί;
Όταν τελειώσουν όλα, θα μπορείς να κάνεις ό, τι θες.
Να είσαι με όποιον θες, να πας όπου θες.
Ποιο είναι το πρώτο που θα έκανες;
Να τα ξαναβρώ με την αδερφή μου.
Να προσπαθήσω να της εξηγήσω γιατί ήμουν απούσα τόσα χρόνια.
Σήμερα το πρωί μαλώσαμε πάλι.
Κι εγώ με τον Ενρίκο μαλώναμε συνεχώς.
Θυμάσαι τον αδερφό μου;
Τη μέρα που πέθανε, τα τελευταία μου λόγια προς αυτόν ήταν
"Δεν έχω να σου πω τίποτα".
Ήταν τη μέρα της επίθεσης στο Ντουόμο.
Τότε, σε εκείνη την περίπτωση, δεν πρόλαβα να τα ξαναβρούμε.
Εσύ έχεις άφθονο χρόνο.
Η Σάρα σε λατρεύει. Όλο για σένα μιλούσε.
-Τι έλεγε, ότι αργώ συνέχεια; -Όχι.
Μου είπε ότι εσύ τη μεγάλωσες,
ότι δεν θα τα 'χε καταφέρει χωρίς εσένα.
Και ότι δεν ξέρει εξυπνότερη από σένα.
Με δουλεύεις;
-Όχι. -Ναι.
Τα πήγες περίφημα, πάντως.
Σε εκείνο το δείπνο.
Ευτυχώς που 'χες μελετήσει τον φάκελό μου, αλλιώς θα ήταν καταστροφή!
Πήγα διαβασμένος.
Τι θα έκανες αν έφευγες από τη Manticore;
Δεν έχω ιδέα.
Δεν μου πέρασε απ' το μυαλό.
Η Manticore ιδρύθηκε όταν ήμουν 19.
-Ένιωθα περήφανος που ήμουν μέρος της. -Φυσικά.
Δεν φανταζόμουν πώς θα εξελισσόταν.
Ο πατέρας μου μού γέμισε το κεφάλι με όμορφες υποσχέσεις,
με φλόμωσε στα ψέματα.
Στην αρχή ήταν μια όμορφη ουτοπία,
αλλά ποτέ δεν γίναμε αυτό που υποτίθεται πως θα ήμασταν.
Εσύ τι θα ήθελες να ήσασταν;
Μια εγγύηση. Για την ασφάλεια, την ειρήνη.
Ένας οδηγός για τον κόσμο.
Είσαι σίγουρος πως οι άνθρωποι χρειάζονται οδηγό;
Αν ρωτούσες όλους αυτούς εκεί,
μάλλον θα έλεγαν όχι, όμως θα κορόιδευαν τους εαυτούς τους.
Η αλήθεια είναι ότι χωρίς ηγέτη είμαστε χαμένοι.
Σ' αυτό, η Citadel έκανε λάθος.
Δεν συμφωνείς, ε;
-Η γνώμη μου δεν μετράει, έτσι κι αλλιώς. -Για μένα μετράει.
Ξέρεις, στη Manticore κανείς δεν λέει ποτέ αυτό που σκέφτεται.
Ίσως μόνο η μητέρα μου το κάνει,
αλλά κι αυτή πάντα βάζει πρώτα τα συμφέροντα της οικογένειας.
Μερικές φορές, σκέφτομαι...
Ότι είσαι μόνος.
Δέχτηκα την πρότασή σου, γιατί είσαι ο πρώτος κανονικός άνθρωπος που γνώρισα.
-Χορεύουμε; -Όχι.
-Έλα τώρα. -Όχι, όχι.
-Με τίποτα. -Έλα.
-Όχι. Δεν χορεύω. -Έλα, έλα.
Ούτε εγώ χορεύω.
Δεν έχω ιδέα από χορό.
-Σε ικετεύω. -Έλα, σε παρακαλώ.
Ντρέπομαι.
Σοβαρά τώρα;
-Ντιάνα. -Συγγνώμη.
Όχι, με συγχωρείς, πρέπει να... Πρέπει να φύγω, συγγνώμη.
-Ντιάνα. -Συγγνώμη.
Με συγχωρείς.
Στάσου. Ντιάνα.
-Ορίστε. -Το αυτοκίνητό σας είναι έτοιμο.
Θα περιμένω τη συνάδελφο.
Έφυγε πολύ νωρίς το πρωί.
Θυμάσαι τι σου είχα πει;
Η νόσος εκδηλώνεται
εξαιτίας μιας ασυμφωνίας μεταξύ πράξεων και συναισθημάτων.
Και το άγχος λειτουργεί επιβαρυντικά.
Χθες έπαθα μια κρίση χωρίς λόγο.
Πάντα υπάρχει λόγος.
Δεν ένιωθα άγχος.
Τι ένιωθες τη στιγμή που το έπαθες;
Ναι.
Περίμενα να με πάρεις.
Μόλις γύρισα.
Έλα από δω, θέλω να σου δείξω κάτι.
Μίλησα με τη Σεσίλ.
Ξέρει τι έγινε με τον Βέμπερ.
Ξανακερδίσαμε την εμπιστοσύνη της.
Θα έπαιρνα όλα τα εύσημα,
αλλά χωρίς την πράκτορα δεν θα τα καταφέρναμε.
Άρα έκανες καλά που διάλεξες την 308.
Είναι η καλύτερη πράκτοράς μας.
Κάνατε καλή δουλειά.
Το βίντεο είναι άψογο, για πλαστό.
Δεν φταις εσύ, το βίντεο είναι τέλειο.
Αλλά ήξερα ήδη από την αναχώρησή σας ότι δεν θα φέρνατε πίσω τον Βέμπερ.
Τι είναι αυτό;
Το γερμανικό μισό του όπλου.
Ντιάνα.
Πώς είναι δυνατόν να πιστέψατε ότι είστε εξυπνότεροι από μένα;
Εσύ και η 308.
Πού είναι;
Δεν θα προκαλέσει άλλο κακό.
ΣΤΟ ΕΠΟΜΕΝΟ ΕΠΕΙΣΟΔΙΟ
[Αγγλικά] Διευθετούμε τις διαφορές μας και πάμε παρακάτω.
[Αγγλικά] Θα θες κάποιο αντάλλαγμα.
-Ο πατέρας μου μας πήρε χαμπάρι. -Θα με σκοτώσουν.
Ο γιος μας δεν θα ρισκάρει τη ζωή του για τη Manticore.
[Ιταλικά] Έχουμε πόλεμο, είτε το δέχεσαι είτε όχι.
Έχεις 15 δεύτερα για να μου πεις το σχέδιο.
Υποτιτλισμός: Ειρήνη Παπαδάκη
Επιμέλεια Ντέση Βερβενιώτου